open-index/open-wikipedia-markdown huggingface dataset:
Prievidzská kotlina

**Prievidzská kotlina** je geomorfologický podcelok Hornonitrianskej kotliny na strednom Slovensku. 

## Vymedzenie
Nachádza sa v jej centrálnej časti, v povodí rieky Nitra a Handlovka v okrese Prievidza. Susedí s Lúčanskou Fatrou na severe, na severovýchode s pohorím Žiar a jeho podcelkami Vyšehrad a Horeňovo, východne nadväzuje Handlovská kotlina a južnejšie položený Vysoký Vtáčnik, podcelok Vtáčnika. Južným smerom pokračuje kotlina málo zvlneným územím Oslianskej kotliny, juhozápadne nadväzuje Rudnianska kotlina a západnej časti vystupuje Malá Magura a Zliechovská hornatina (oba podcelky Strážovských vrchov).

## Sídla v Prievidzskej kotline
Prievidzská kotlina patrí medzi husto zaľudnené územia a ležia tu mestá Prievidza, Nováky a Bojnice, z významnejších obcí potom Nitrianske Pravno, Nedožery-Brezany, Sebedražie, Lehota pod Vtáčnikom a Kanianka.

## Doprava
Územím viedli od praveku dôležité dopravné spojnice Ponitria s Pohroním a Turcom. Medzi kľúčové komunikácie patrí medzinárodná cesta E 572, vedúca po ceste I/9 spájajúca Trenčín, Prievidzu a Zvolen. Nadregionálny význam má aj cesta I/64, ktorá lemuje rieku Nitru severojužným smerom a spája Nitru, Nováky a Prievidzu so Žilinou a po ceste II/519 aj s Martinom. 

Dôležitú úlohu pre priemysel i osobnú prepravu zohráva železničná doprava. Na hlavnú trať z Nových Zámkov nadväzujú v prievidzskej stanici trate do Hornej Štubne a Nitrianskeho Pravna.

## Pozri aj
* Hornonitrianska kotlina
* Handlovská kotlina

## Referencie

Kategória:Kotliny na Slovensku
Kategória:Hornonitrianska kotlina
Kategória:Geomorfologické podcelky na Slovensku
Lower Lough Erne

**Lower Lough Erne** je jazero na západe tradičného grófstva Fermanagh v Severnom Írsku v Spojenom kráľovstve. Má rozlohu . Leží v nadmorskej výške  a dosahuje hĺbku 69 metrov. Je to najhlbšie jazero na ostrove Írsko.

## Ostrovy
Na jazere leží veľa malých ostrovov a polostrovov, ktoré nesú pomenovanie ostrov, kvôli veľmi členitému pobrežiu. Najväčšie ostrovy sú Boa, Cleenishmeen, Crevinishaughy, Cruninish, Devenish Island, Ely, Horse, Inish Doney, Inish Fovar, Inish Lougher, Inish More, Inishmacsaint, Inishmakill, Lusty Beg, Lusty More, White.

## Vodný režim
Cez jazero preteká rieka Erne, priteká z jazera Upper Lough Erne a odteká na západ, kde ústi do Donegalského zálivu Atlantického oceánu. Brehy sú vyvýšené, pokryté lesmi.

## Využitie
Na jazere je rozvinutá lodná doprava. Jazero je súčasťou vodnej cesty po rieke Erne. Oblasť je známa pre rekreačný rybolov. Na juhovýchodnom brehu leží mesto Enniskillen.

## Pozri aj
*Lough Erne
*Upper Lough Erne

## Externé odkazy
*Mapa jazera a najbližšieho okolia 
*Informácie o jazere pre rybárov s mapami  

## Zdroj
*

Kategória:Jazerá v Spojenom kráľovstve
Kategória:Jazerá v Severnom Írsku
Kategória:Ulster
Rudnianska kotlina

**Rudnianska kotlina** je geomorfologický podcelok Hornonitrianskej kotliny na strednom Slovensku. Nachádza sa v povodí riečky Nitrica v západnej časti okresu Prievidza a čiastočne aj Partizánske. 

## Vymedzenie
Kotlinu obklopujú z veľkej časti Strážovské vrchy, konkrétne zo západu podcelok Nitrické vrchy, zo severu Zliechovská hornatina a z východu Malá Magura. Juhovýchodne a južne nadväzujú podcelky Hornonitrianskej kotliny Prievidzská a Oslianska kotlina.

## Sídla v Rudnianskej kotline
Rudnianska kotlina patrí medzi stredne husto zaľudnené územia a ležia tu obce Valaská Belá, Liešťany, Nitrianske Rudno, Diviacka Nová Ves, Diviaky nad Nitricou, Nitrianske Sučany, Nitrica, Dolné Vestenice a ďalšie. V južnej časti sa našlo niekoľko archeologických nálezísk, ktoré potvrdzujú osídlenie od doby bronzovej.

## Doprava
Južnou časťou kotliny vedie dôležitá dopravná spojnica Hornej Nitry a Považia, v ktorej trase v súčasnosti vedie medzinárodná cesta E 572, vedúca po ceste I/9. Spája Trenčín a Prievidzu a pri Nitrianskych Sučanoch na ňu nadväzuje cesta II. triedy na Nitrianske Rudno a Ilavu.

## Pozri aj
* Hornonitrianska kotlina

## Referencie

Kategória:Kotliny na Slovensku
Kategória:Hornonitrianska kotlina
Kategória:Geomorfologické podcelky na Slovensku
TJ Rovinka

**TJ Rovinka** je slovenský futbalový klub sídliaci v Rovinke. V súčasnosti v sezóne 2023/2024 hrá v 4. lige Bratislava.

## Názvy klubu
* 1946 - TJ Sokol Štefánikovce
* 1960 - Družstevník Rovinka
* Súčasnosť - TJ Rovinka

## Referencie

## Externé odkazy
* Oficiálna stránka klubu
* Profil klubu na futbalnet.sk

Kategória:Slovenské futbalové kluby
Kategória:Futbalové kluby založené v 1946
Kategória:Rovinka
Čou-kchou-tien

**Čou-kchou-tien** (čínsky: 周口店) je dedina ležiaca v Severočínskej nížine  juhozápadne od centra Pekingu v pekinskom obvode Fang-šan. V jej okolí sa nachádza rozsiahly jaskynný systém v ktorom boli nájdené pozostatky prehistorického pekinského človeka i človeka Homo sapiens. Vďaka tomu boli jaskyne v roku 1987 zapísané na zoznam svetového dedičstva UNESCO.

Jedna z jaskýň, obzvlášť rozľahlá, predtým dosahovala rozlohy porovnateľnej s futbalovým ihriskom (150 x 45 metrov, v najvyššom bode výšku ). Na severovýchode mala malý vchod. Zhruba pred 400 000 rokmi ju osídlil predchodca človeka, tzv. *Pekinský človek* (Homo erectus pekinensis) a žil v nej bez prerušenia 200 000 rokov až do doby, než jaskyňu takmer úplne zaplnili odpadkami.

Okolie dediny, známej náleziskom *dračích kostí*, navštívil švédsky geológ a archeológ Johan Gunnar Andersson, vtedajší poradca banskej rady čínskej vlády, ktorý tu v rokoch 1918 – 1921 najprv sám, neskôr s Rakúšanom Ottom Zdanskym a Američanom Walterom Grangerom vykonával archeologický prieskum.

Jeden zub z tejto lokality identifikoval ako zub primitívneho predchodcu človeka profesor Davidson Black. V roku 1929 tu Pej Wen-Chung našiel prvú ľudskú lebku, čo vzbudilo záujem o túto oblasť v celom svete. Dôkladné vykopávky z rokov 1921 – 1937, na ktorých sa okrem iného podieľali aj Jang Čung-ťien, Ťia Lan-pcho, Pierre Teilhard de Chardin a Franz Weidenreich, obnovené v roku 1959, doteraz odkryli vyše 100 000 kamenných nástrojov, na stovku zubov, štrnásť lebiek a mnoho ďalších kostí celkovo asi zo 140 jedincov druhu Homo erectus, veľmi podobného iným raným formám človeka objavených na Jáve, v Európe, na Blízkom východe i v Afrike.

## Iné projekty

## Externé odkazy
* Článok o jaskyniach na stránkach CRI

## Zdroj

Kategória:Archeologické lokality v Číne
Kategória:Lokality Svetového dedičstva v Číne
Kategória:Paleontologické lokality v Číne
Kategória:Jaskyne v Číne
Viliam Čislák

MUDr. **Viliam Čislák** MPH, MBA (* 12. marec 1972, Košice) je slovenský lekár a manažér. V druhej vláde Roberta Fica zastával post ministra zdravotníctva SR. Predtým pôsobil ako štátny tajomník a zastával lekárske a manažerské funkcie v zdravotníctve.

## Životopis
V rokoch 1990 až 1991 pracoval ako sanitár vo Fakultnej nemocnici v Košiciach. Lekárske vzdelanie absolvoval v roku 1997 na Lekárskej fakulte Univerzity Komenského. Po jej absolvovaní pracoval ako lekár na Klinike úrazovej chirurgie Fakultnej nemocnice Louisa Pasteura, Košice. V rokoch 2004 až 2007 pôsobil ako lekár v AIR - TRANSPORT EUROPE a do roku 2008 bol riaditeľom Záchrannej služby Košice. V roku 2011 dokončil vzdelanie v odbore riadenie verejného zdravotníctva na Fakulte verejného lekárstva Slovenskej zdravotníckej univerzity. Pred pôsobením vo verejnej sfére bol manažér pre zdravotnú starostlivosť spoločnosti Svet zdravia. Táto akciová spoločnosť združuje 12 nemocníc prevažne na Východnom Slovensku a patrí Pente.

## Ministerstvo zdravotníctva
Čislák bol 12. apríla 2012 vládou vymenovaný za štátneho tajomníka ministerstva zdravotníctva SR.

Premiér Robert Fico požiadal 3. novembra 2014 Čislákovu predchodkyňu Zuzanu Zvolenskú o demisiu. Dôvodom bol predražený nákup CT prístroja pre piešťanskú Nemocnicu Alexandra Wintera. Do funkcie bol prezidentom Andrejom Kiskom vymenovaný 6. novembra 2014. Predstavitelia profesijných organizácií nového ministra hodnotili zatiaľ „opatrne“.

## Referencie

Kategória:Slovenskí lekári
Kategória:Slovenskí manažéri
Kategória:Štátni tajomníci Ministerstva zdravotníctva Slovenskej republiky
Kategória:Ministri zdravotníctva Slovenskej republiky
Kategória:Absolventi Lekárskej fakulty Univerzity Komenského v Bratislave
Kategória:Absolventi Slovenskej zdravotníckej univerzity
Kategória:Osobnosti z Košíc
Ragby na Stredoamerických a karibských hrách 2014

**Ragby na Stredoamerických a karibských hrách 2014** bol turnaj v sedmičkovom ragby v rámci multišportového podujatia Stredoamerických a karibských hier 2014. Konal sa v meste Veracruz, v rovnomennom štáte v Mexiku od 28.29. novembra 2014, za účasti 8 mužských a 6 ženských tímov. Ragbyový turnaj sa na hrách organizuje iba od roku 2010, riadi ho Ragbyová asociácia Severnej Ameriky a Karibiku (NACRA) a toto bolo iba jeho 2. vydanie. Zápasy sa odohrali na štadióne Centro de Alto Rendimiento a kapacitou 2 240 divákov, ktorý bol zároveň dejiskom hokejového turnaja. V oboch kategóriách zvíťazili reprezentáčné družstvá Kolumbie.

## Kvalifikácia
Kvalifikačný kľúč:

## Výsledky
### Muži
#### Základné skupiny
##### Skupina A

##### Skupina B

#### Play off
##### Štvrťfinále

##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy
#### Základná skupina

#### Play off
##### Stretnutie o 5. miesto

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Ragby na oficiálnej stránke Stredoamerických a karibských hier 2014  /
* Stredoamerické a karibské hry 2014 na oficiálnej stránke NACRA 
* Ragbyový turnaj na informačnej stránke Stredoamerických a karibských hier 2014  /

Kategória:Ragby v 2014
Kategória:Ragby na Stredoamerických a karibských hrách
Kategória:Stredoamerické a karibské hry 2014
Praclík

náhľad|Praclík
**Praclík** je pečivo, ktoré má podobu prekladaných prstencov.

## Referencie

## Iné projekty

Kategória:Chlieb a pečivo
Komplex hrobky a svätyne šajcha Safího ad-Dína v Ardabíle

náhľad|Plán komplexu
**Komplex hrobky a svätyne šajcha Safího ad-Dína v Ardabíle** () je architektonický komplex v iránskom meste Ardabíle v rovnomennej provincii, pozostávajúci zo sufistickéhocentra a hrobky, mauzólea, šejka Safího ad-Dína, po ktorom je pomenovaná dynastia Safíjovcov.

V roku 2010 bol komplex zapísaný na zoznam svetového dedičstva UNESCO.

## Referencie


## Literatúra
* Nosratollah Meshkati: *A List of the Historical Sites and Ancient Monuments of Iran.* Translated by Mr. H.A.S. Pessyan. 1974 
* A. H. Morton: *The Ardabīl Shrine in the Reign of Shāh Ṭahmāsp I.* In: *Iran,* Vol. 12, British Institute of Persian Studies, 1974, S. 31–64

## Iné projekty

## Externé odkazy
* Komplex hrobky a svätyne šajcha Safího ad-Dína v Ardabíle na stránke UNESCO
* Sheikh Safi Mausoleum restoration underway

## Zdroj

Kategória:Lokality Svetového dedičstva v Iráne
Kategória:Mauzóleá
Issyk-kuľ

**Issyk-kuľ** (slovenský normovaný názov) (kirg. Ысык-Көл/Ysyk-köl, v slovenčine „horúce jazero“) je najväčšie jazero v Kirgizsku. Po jazere Titicaca je to druhé najväčšie horské jazero na svete. Na rozdiel od väčšiny iných veľkých jazier je v ňom slaná voda.

## Referencie

## Iné projekty

## Zdroje
*

Kategória:Jazerá v Kirgizsku
Kategória:Bezodtokové jazerá
U Staré Vápenice

**U Staré Vápenice** je prírodná pamiatka ev. č. 1441 na území obce Mokrá-Horákov v okrese Brno-venkov. Správa AOPK Brno . Nachádza sa na Ochozskej plošine (súčasť Drahanskej vrchoviny) v nive a na východnom svahu južnej časti údolia Říčky.
Predmetom ochrany je geomorfologicky cenné územie s pôvodnými geobiocenózami lesných porastov buko-dubového stupňa a vzácnou kvetenou. 

## Prírodné pomery
### Geológia
Podložie tvorí devónske líšeňské súvrstvie s hádsko-říčskymi a křtinskými vápencami s prechodom do bazálnych klastík. V nive Říčky sú uložené kvartérne fluviálne sedimenty. Pôdy reprezentuje rendzina typická a luvizem typická, okolo vodného toku glej typický.

### Flóra
Z drevín sú zastúpené borovica lesná, breza previsnutá, buk lesný, dub zimný, hrab obyčajný, javor horský, významný je výskyt mohutných jedincov jarabiny brekyňovej, na sutinách rastie lipa veľkolistá, v nive jelša lepkavá, medzi kríkmi drieň obyčajný, klokoč perovitý, čerešňa mahalebková. Rastlinstvo zastupuje ľalia zlatohlavá, lykovec jedovatý, medúnka medovkolistá, prvosienka jarná, vtáčia prilba biela, ohrozená prilbica žltá, vemenník dvojlistý a ďalšie.

### Fauna
Z bezstavovcov je tu piadivka netýkavková, piadivka klenová, chochlatka buková, blyšťavka liesková, vtáky zastupuje muchárik bielokrký alebo ďateľ veľký. 

## Referencie


## Iné projekty

## Externé odkazy
* AOPK ČR
* Biolib.cz

## Zdroj

 
Kategória:Chránené územia v okrese Brno-venkov
Kategória:Chránená krajinná oblasť Moravský kras
Kategória:Mokrá-Horákov
Kategória:Drahanská vrchovina
Kategória:Lesy v Česku
Nikomachos (mytológia)

**Nikomachos** (*Nikomachos*) je v gréckej mytológii syn lekára Machaóna a jeho manželky Antikleie.

Nikomachos bol lekár zo slávnej lekárskej rodiny. Jeho otec Machaón bol synom Asklépia, uctievaného ako boha lekárstva. Matka Antikleia, dcéra messénskeho kráľa Diokla, bola potomkom Faria, syna boha Herma a Danaovej dcéry Fylodameie, zakladateľa messénskeho mesta Farai.

Antický cestovateľ Pausanias, ktorý v druhom storočí precestoval Grécko, sa pri návšteve Fár od miestnych obyvateľov dozvedel, že Antikleia okrem Nikomacha priviedla na svet aj syna Gorgasa. Podľa povestí z Fár sa bratia Nikomachos a Gorgasos zdržiavali stále vo Fárach a im potom umierajúci Diokles odovzdal vládu. Bratia si aj po smrti, ešte aj za čias Pausania zachovali schopnosť liečiť chorých i ranených a preto im ľudia do chrámu, ktorý dal vybudovať Glaukov syn Isthmios, prinášali z vďačnosti obetné dary.

Nikomachos, otec slávneho filozofa Aristotela, podľa Hermippovej správy v jeho knihe *O Aristotelovi*, odvodzoval svoj pôvod od Nikomacha, syna Machaóna, vnuka Asklépia. Sám bol lekárom na dvore macedónskeho kráľa Amynta III..

## Referencie a bibliografia

Kategória:Postavy gréckej mytológie
Hermippos

**Hermippos** (*Hermippos*) môže byť:
* grécky dramatik, predstaviteľ atickej komédie v 5. stor. pred Kr., pozri Hermippos z Atén
* grécky sochár v 5. stor. pred Kr., pozri Hermippos (sochár)
* grécky filozof peripatetik a spisovateľ v 3. stor. pred Kr., pozri Hermippos zo Smyrny
* grécky sochár v 2. stor. pred Kr., pozri Hermippos (syn Dioména) 
* grécky dramatik v 2. stor., pozri Hermippos z Beirútu
Ladislav Čech

**Ladislav Čech** (* 6. január 1925, Trnava – † 12. január 2007, Poprad) bol slovenský maliar a pedagóg.

Študoval na Vysokej škole výtvarných umení v Bratislave u D. Milly a J. Mudrocha a na Akadémii výtvarných umení v Budapešti. Pôsobil ako pedagóg na Pedagogickej fakulte Trnavskej univerzity a neskôr v Nitre. Bol členom tzv. Trnavskej päťky (Balog, Bartek, Čech, Dóka st. a Jurča). V umeleckej tvorbe sa venoval predovšetkým zátišiu, krajinomaľbe a abstraktnej tvorbe.

Kategória:Slovenskí maliari
Kategória:Slovenskí pedagógovia
Kategória:Osobnosti z Trnavy
Stredoamerická a karibská športová organizácia

**Stredoamerická a karibská športová organizácia** (, skr. **ODECABE**; , skr. **CASCO**) je stredoamerická a karibská športová organizácia, ktorá združuje národné olympijské výbory krajín regiónu Strednej Ameriky a regiónu Karibiku. Organizácia bola založená v roku 1960 a združuje 31 národných olympijských výborov. Jej prezidentom je od roku 2004 Portoričan Héctor Cardona. ODECABE je jednou z dvoch členských subkontinentálnych organizácií Panamerickej športovej organizácie (PASO).

## Dejiny
Plánované vytvorenie ODECABE bolo schválené 25. augusta 1959 na zhromaždení delegátov, ktoré sa konalo v Kingstone, na Jamajke, počas ratifikovania hier v roku 1962 v Kingstone. Na ďalšom stretnutí v dňoch 8. a 10. februára 1960 v Mexiko City rovnaké zastupiteľstvo schválilo stanovy organizácie a za prezidenta bol vymenovaný Portoričan Julio E. Monagas. 

## Hlavné ciele ODEABE
* Posilniť putá jednoty a priateľstva medzi národmi Strednej Ameriky a Karibiku
* Podporovať rast a vývoj podľa princípov olympijských ideálov v súlade s pravidlami Medzinárodného olympijského výboru (MOV)
* Spolupracovať s národnými olympijskými výbormi stredoamerických a karibských štátov a vykonávať špecializované kurzy pre lepšiu prípravu svojich trénerov, športovcov, úradníkov a športových lekárov
* Pomáhať členským výborom s kvalifikovaným marketingom, stavbou športových zariadení, technickými a administratívnymi programami v oblasti športovej medicíny
* Kontrola nad usporiadavaním pravidelných hier
* Udržiavanie úzkych stykov so subkontinentálnymi športovými federáciami Strednej Ameriky a Karibiku
* Vytváranie a udržiavanie vzťahov s medzinárodnými športovými federáciami
* Udržiavanie úzkych stykov s orgánmi regionálnych športových federácií Ameriky a s Asociáciou národných olympijských výborov.

## Členské krajiny

;Bývalí členovia

## Komisie ODECABE
ODECABE vytvorila nasledovné komisie a výbory s cieľom poskytovať poradenstvo výkonnému výboru alebo prezidentovi: 
* Technický výbor
* Lekárska komisia
* Komisia pravidiel a predpisov
* Výbor vzdelávania a Olympijská akadémia
* Výbor vyhodnocovania športového programu
* Marketingová a finančná komisia
* Zváštna komisia futbalu

## Podujatia
* Stredoamerické a karibské hry

## Referencie

## Externé odkazy
* Oficiálna stránka ODECABE  /
* ODECABE na stránke Stredoamerických a karibských hier 2010  /

Kategória:Americké športové organizácie
Kategória:Stredoamerické a karibské hry
Kategória:Organizácie založené v 1960
Amyntas

**Amyntas** (*Amyntas*) môže byť:
* macedónsky kráľ:
** od roku cca 540 – 498 pred Kr., pozri Amyntas I.
** v roku 393 pred Kr., pozri Amyntas II.
** od roku 393 – 369 pred Kr., pozri Amyntas III.
** v roku 359 pred Kr., pozri Amyntas IV.
* syn Antiocha, macedónsky stratég v 4. stor. pred Kr., pozri Amyntas (syn Antiocha)
* veliteľ macedónskeho vojska za Alexandra Veľkého, pozri Amyntas (syn Andromena)
* veliteľ macedónskeho vojska za Filipa II., pozri Amyntas (syn Arrhabaia)
* satrapa Baktrie za vlády Alexandra Veľkého, pozri Amyntas (syn Nikolaa)
* kráľ Galatie v rokoch 39 – 36 pred Kr., pozri Amyntas (Galatia)
* indo-grécky kráľ v 1. stor. pred Kr., pozri Amyntas Nikator 
* námorný veliteľ za vlády macedónskeho panovníka Démétria Poliorkéta, pozri Amyntas z Rodu
* grécky matematik, Platónov žiak, pozri Amyntas z Hérakleie 
* olympijský víťaz v roku 156 pred Kr., pozri Amyntas z Efezu
Panamerická športová organizácia

**Panamerická športová organizácia** (, skr. **PASO**; , skr. **ODEPA**) je panamerická športová organizácia, ktorá združuje národné olympijské výbory krajín Severnej a Južnej Ameriky. Organizácia bola založená v roku 1940 a združuje 41 národných olympijských výborov. Sídli v Mexiko City, v Mexiku a jej prezidentom je od roku 1975 Mexičan Mario Vázquez Raña. PASO je jednou z piatich členských kontinentálnych výborov Medzinárodného olympijského výboru (MOV). Od roku 1951 organizuje Panamerické hry, ktoré sa konajú každé 4 roky.

## Dejiny
PASO bola založená 28. augusta 1940 v Buenos Aires, v Argentíne, vtedy pod názvom *Congresso Desportivo Pan-Americano*. Bola vytvorená primárne na organizáciu a spravovanie Panamerických hier, ktoré sa mali pôvodne konať už v roku 1942. Kvôli 2. svetovej vojne boli však preložené až na rok 1951. V roku 1948 sa organizácia, resp. kongres premenoval na dnešný názov. 

PASO je tvorené Valným zhromaždením, čo je najvyšší orgán organizácie, a Výkonným výborom, ktorý je tvorený prezidentom, troma podpredsedmi, pokladníkom, generálnym tajomníkom a ďalšími štrnástimi členmi. Voľby do Výkonného výboru vykonáva Valné zhromaždenie vždy rok po konaní Panamerických hier.

## Regionálne organizácie PASO
Členmi Panamerickej športovej organizácie sú nasledovné regionálne organizácie:
* Stredoamerická a karibská športová organizácia
** Stredoamerická športová organizácia
** Karibská olympijská asociácia
* Juhoamerická športová organizácia
* Bolivarianská športová organizácia

## Členské krajiny

;Bývalí členovia

## Komisie PASO
PASO vytvorila nasledovné komisie s cieľom poskytovať poradenstvo výkonnému výboru, valnému zhromaždeniu alebo prezidentovi: 

* Technická komisia
* Komisia panamerickej solidarity
* Komisia finančných zdrojov a marketingu
* Komisia imidžu
* Komisia športových dejísk
* Komisia olympijskej akadémie
* Legislatívna komisia
* Komisia ženského športu

* Lekárska komisia
* Komisia olympijského vzdelávania a kultúry
* Komisia športu a životného prostredia
* Komisia hodnotiaca kandidátske mestá Panamerických hier
* Komisia športovcov
* Koordinačná komisia pre Panamerické hry
* Komisia pre odovzdávanie ocenení

## Podujatia
* Panamerické hry
* Panamerické zimné hry *(zaniknuté)*
* Panamerický športový festival
* Parapanamerické hry

## Referencie

## Externé odkazy
* Oficiálna stránka PASO /
* Kontinentálne výbory na stránke Asociácie národných olympijských výborov //
* PASO na stránke Medzinárodného olympijského výboru 


Kategória:Panamerické hry
Kategória:Organizácie založené v 1940
Rape Me

„**Rape Me**“ je skladba americkej grunge skupiny Nirvana, ktorú napísal frontman Kurt Cobain. Skladba bola vydaná v roku 1993 ako druhý singel z ich tretieho štúdiového albumu *[[In Utero]]*. Bola vydaná ako dvojitá A-strana spolu so singlom „All Apologies“. V britskom rebríčku UK Singles Chart dosiahla 32. miesto.

Časopis *[[Kerrang!]]* zaradil skladbu „Rape Me“ na 90. miesto vo svojom zozname  "100 Greatest Rock Tracks Ever!" (1999).

## Pozadie a význam
Cobain skladbu napísal v marci 1991 v Los Angeles, teda v čase, keď bol na vydanie pripravený album *[[Nevermind]]*. Na boxsete *[[With the Lights Out]]* z roku 2004 sa nahrávka objavila v raritnej akustickej verzii. Podľa Michaela Azzerada je skladba protestom proti MTV, ktorá využíva hudbu iba pre peniaze.

## Zoznam skladieb
Vydaná ako dvojitá A-strana s „All Apologies“.

**CD singel a 12" vinyl**
#A. „All Apologies“ - 3:50
#A. „Rape Me“ - 2:49
#B. „Moist Vagina“ - 3:34

**Kazeta a 7" vinyl**
#A. „All Apologies“ - 3:50
#A. „Rape Me“ - 2:49

**UK [[Propagačný singel|promo]]**
# „Rape Me“  - 3:50
# „All Apologies“ - 2:49

**USA promo CD** (vrátane textov)
#A. „All Apologies“ - 3:50
#A. „Rape Me“ - 2:49

## Pozície v rebríčkoch

## Referencie

## Zdroj

Kategória:Single z 1993
Kategória:Piesne skupiny Nirvana
Kategória:Grunge piesne
Kategória:Piesne o sexualite
Upper Lough Erne

**Upper Lough Erne** je jazero na ostrove Írsko. Leží na juhu grófstva Fermanagh (Severné Írsko) a svojou juhovýchodnou časťou zasahuje na územie grófstva Cavan v Írsku. Má rozlohu . Leží v nadmorskej výške  a dosahuje hĺbku 27 metrov.

## Pobrežie
Brehy sú vyvýšené, pokryté lesmi.

## Ostrovy
Na jazere leží veľa malých ostrovov a polostrovov, ktoré nesú pomenovanie ostrov, kvôli veľmi členitému pobrežiu. Sú to napr. Bleanish Island, Dernish Island, Inishcorkish, Inishcrevan, Inishfendra, Inishleague, Inishlught, Inishturk, Killygowan Island, Naan Island, Inish Rath Island, Trannish. Na Belle Isle boli napísané Anály Ulsteru na konci 15. storočia.

## Vodný režim
Cez jazero preteká rieka Erne, ktorá odteká najprv na sever a potom pokračuje na západ do jazera Lower Lough Erne.

## Využitie
Na jazere je rozvinutá lodná doprava. Medzi riekou *Erne* a horným tokom rieky Shannon bol postavený kanál, ktorý umožňuje spojenie medzi estuárom rieky *Shannon* na juhozápadnom pobreží a severozápadným pobrežím cez stred ostrova. Oblasť je známa aj rekreačným rybolovom. V Severnom Írsku medzi oboma jazerami leží mesto Enniskillen.

## Pozri aj
*Lough Erne
*Lower Lough Erne

## Externé odkazy
*Mapa jazera a najbližšieho okolia 

## Zdroj
*

Kategória:Medzinárodné jazerá v Európe
Kategória:Jazerá v Spojenom kráľovstve
Kategória:Jazerá v Severnom Írsku
Kategória:Ulster
Kategória:Jazerá v Írsku
Ostinátny bas

**Ostinátny bas** alebo **basso ostinato** je zvláštna forma basovej linky. Najčastejšie ide o melodickú figúru, ktorá má niekoľko málo taktov a ktorá sa neustále mnohokrát po sebe opakuje aj napriek tomu, že ostatné hlasy sa harmonicky menia.

Ostinátny bas sa pomerne často používa v súčasnej populárnej hudbe. Veľmi obľúbený bol i na konci 16. storočia v barokovej hudbe, kde bol používaný ako častý a obľúbený kompozičný prostriedok.

## Zdroj
* 

Kategória:Hudobná terminológia
Tonika (hudba)

**Tonika** je hudobný pojem, označujúci základný tón stupnice resp. tóniny. K tonike sa vzťahujú základné akordy príslušnej tóniny (kvintakord, sextakord, kvartsextakord). Hlavná melódia hudobnej skladby tiež často tonikou končí. Tonika je 1. stupeň v stupnici. 

## Pozri aj
* Dominanta (hudba)
* Subdominanta

## Zdroj

Kategória:Hudobná terminológia
Dominanta (hudba)

**Dominanta** je hudobný výraz, ktorý označuje
piaty tón diatonickej stupnice alebo súzvuk na ňom postavený.
Medzi tonikou a dominantou je teda vzdialenosť čistej kvinty.

V stupnici C dur (to je tá stupnica, ktorá znie, pokiaľ sa začne na tóne C a hrá sa iba na biele klávesy klavíra) je dominantou nota G. Dominantný kvintakord je súzvuk G-H-D. V hudobnej teórii sa dominantný súzvuk označuje písmenom D alebo rímskou číslicou V (durový) alebo v (molový).

Spolu s tonikou a subdominantou tvorí základné harmonické funkcie. 

## Pozri aj
* Harmónia
* Subdominanta
* Tonika (hudba)
* Kadencia

## Zdroj

Kategória:Hudobná terminológia
Majstrovstvá Strednej Ameriky a Karibiku vo vodnom póle 2013

**Majstrovstvá Strednej Ameriky a Karibiku vo vodnom póle 2013** boli Majstrovstvá Strednej Ameriky a Karibiku vo vodnom póle mužov a žien, ktoré organizuje Stredoamerická a karibská plavecká konfederácia (CCCAN). Turnaj bol súčasťou 28. *Majstrovstiev Strednej Ameriky a Karibiku v plaveckých športoch 2013*. Konali sa od 3.7. júla 2013 v San José, v Kostarike, za účasti 7 mužských a 5 ženských tímov. Pôvodne sa na turnaji mali predstaviť aj obe družstvá Mexika a družstvá mužov Holandských Antíl, Panamy a Salvádora. Zápasy sa hrali v bazéne Ciudad Deportiva en Hatillo. Obe reprezentácie Kuby získali titul.

Turnaj zároveň slúžil ako kvalifikácia na Stredoamerické a karibské hry 2014, ktoré hostilo mexické Veracruz. Z mužskej kategórie sa kvalifikovalo 7 družstiev, z ženskej kategórie 5 družstiev.

## Výsledky
### Muži
#### Základné skupiny
##### Skupina A

##### Skupina B

#### Play-off
##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy

Play-off sa nehralo.

## Konečné poradie

;Muži

;Ženy

## Referencie

## Externé odkazy
* Majstrovstvá Strednej Ameriky a Karibiku 2013 na oficiálnej stránke CCCAN  

Kategória:Vodné pólo v 2013
Kategória:Majstrovstvá Strednej Ameriky a Karibiku vo vodnom póle
Vodné pólo
Subdominanta

**Subdominanta** (spodná dominanta) je hudobný pojem, ktorý označuje
štvrtý tón diatonickej stupnice alebo súzvuk na ňom postavený.

Nazýva sa subdominanta preto, že je v rovnakej vzdialenosti pod tonikou v akej je dominanta nad ňou – v intervale čistej kvinty. Medzi tonikou a subdominantou je teda vzdialenosť čistej kvarty.

V stupnici C dur (to je tá stupnica, ktorá znie, pokiaľ sa začne na tóne C a hrá sa iba na biele klávesy klavíra) je subdominantou nota F. Subdominantný kvintakord je súzvuk F-A-C. V hudobnej teórii sa subdominantný súzvuk označuje písmenom S alebo rímskou číslicou IV (durový) alebo iv (molový).

Spolu s tonikou a dominantou tvorí základné harmonické funkcie. 

## Pozri aj
* Harmónia
* Dominanta
* Tonika
* Kadencia

## Zdroj

Kategória:Hudobná terminológia
Evanjelický kostol (Pribylina)

**Evanjelický kostol** v Pribyline bol postavený v roku 1902. Postavený je v neorománskom štýle. 

## História
Kostol bol postavený na mieste pôvodného dreveného evanjelického kostola z roku 1806.
*1923 – osadenie zvona z dielne Manoušek a spol.
*1927 – oprava strechy
*1960 – oprava veže
*1967 – oprava veže

## Architektúra
Kostol je postavený v neorománskom štýle podľa projektu architekta Milana Michala Harminca. Bol tu prvý raz použitý Rabicový systém pre závesnú gotizujúcu klenbu.

## Farári
V cirkevnom zbore od výstavby kostola slúžili nasledovní farári:
*1873 - 1906 Jozef Inštitoris
*1906 - 1910 Michal Bázlik
*1910 - 1912 Ján Lajčiak 
*1913 - 1922 Martin Rázus
*1923 - 1927 Karol Sutoris 
*1927 - 1934 Ľudovít Šefranko
*1935 - 1986 Emil Janotka 
*1986 - 2014 Zlatica Adameová
 
## Užitočné informácie
Služby Božie sa konajú každú nedeľu o 10:00 a 14:00.
Kontakt na farský urad v Pribyline cez ECAV

## Galéria

Evangelical church in Pribylina4.JPG|Evanjelický kostol
Evangelical Church Pribylina2.JPG|Evanjelický kostol pohľad zboku
Evangelical Church Pribylina.JPG|Pamätné tabule na evanjelickej fare
Evangelical church in Pribylina3.JPG|Pamätník obetiam I. svetovej vojny pred kostolom


## Referencie


## Iné projekty

Kategória:Pribylina
Pribylina
Pribylina
Kategória:Milan Michal Harminc
Kategória:Architektúra z 1902
Sony Ericsson K800i

**Sony Ericsson K800i** je mobilný telefón klasickej konštrukcie od spoločnosti Sony Ericsson. Na trh bol uvedený v druhom štvrťroku 2006 a predstavoval vlajkovú loď triedy fotomobilov. 

## Opis
Je vybavený fotoaparátom Cyber-shot s rozlíšením 3,2 megapixelov a bol jeden z prvých mobilných telefónov s xenónovým bleskom. Pre lepšie zaostrenie v tme je pri blesku inštalovaná pomocná červená dióda. Medzi jeho funkcie patrí aj BestPic, kedy fotoaparát zachytí v rýchlom slede 9 snímok, z ktorých prvé sú z doby tesne pred stlačením spúšte a posledná tesne po stlačení. Vie nahrávať videá v 3GP s rozlíšením 176 x 144 bodov. 

Prehrávač Walkman podporuje hudobné súbory typu MP3, AAC, AAC+, eAAC+ a WMA a videá typu 3GP a MPEG-4. Vo výbave je FM rádio s RDS. Dátové prenosy vykonáva cez Bluetooth a infračervený port. Pamäť je možné rozšíriť pamäťovou kartou Memory Stick Micro (M2) s podporou do 4 GB. Tento telefón používal aj James Bond vo filme Casino Royale.

K800i je k dispozícii v troch rôznych farbách, ktoré sú označované ako Čierna, Hnedá a Casino Royale (biela). Balenie okrem telefónu a batérie obsahuje nabíjačku, stereo súpravu handsfree, dátový kábel, kožené ramienko, CD so softvérom a návod, neobsahuje však pamäťovú kartu s kapacitou 8 GB.

## Sony Ericsson K790i
Rozdiel medzi K800 a K790 spočíva v tom, že K790 podporuje EDGE, zatiaľ čo K800 podporuje UMTS, vďaka ktorej možno vykonávať videohovory. Jeho nasledovník je 5 megapixelový K850.

## Podobné modely
*(S rovnakou značkou fotoaparátu)*
* K790i (3,2 Mpix, Cyber-shot)
* K810i (3,2 Mpix, Cyber-shot)
* K850i (5 Mpix, Cyber-shot)
* K770i (3,2 Mpix Cyber-shot)

## Iné projekty

## Zdroje
* 
* Recenzia na www.mobilmania.sk 

K800i
Poéma

**Poéma** (z  – báseň) je rozsiahlejšia básnická lyrická alebo lyricko-epická skladba. Na rozdiel od eposu má posilnenú lyrickú zložku textu, ktorá je v texte v prevahe nad epickými prvkami diela. V poéme je lyrický subjekt angažovaný v texte a podľa zastúpenia subjektívnych zložiek je posudzovaná aj jeho celková hodnota. Príkladom poémy je Puškinovo dielo Ruslan a Ľudmila.

## Zdroj
* 

Kategória:Básnické formy
Love 4 Money

**Love 4 Money** je slovenská skupina, orientovaná na funk/rockový crossover, ktorá vznikla koncom roka 1998 v Bratislave. Zakladateľom skupiny bol Matúš Kľúčik, ktorý je autorom väčšiny hudby a  textov.

V roku 2000 skupina vydala svoj prvý debutový album vo vydavateľstve EMI. Hlavným producentom tohto albumu bol Henry Tóth. Najznámejšími skladbami albumu sú Bejbä a Ráno. O tri roky neskôr kapela vydala svoj druhý a momentálne aj posledný album s názvom „Bonboniéra“ s hitom To sa stáva.

V roku 2010 skupina obnovila aktivity a momentálne pripravuje EP.

## Zostava
* Tomáš Palonder – spev 
* Matúš Kľúčik – gitary, spev 
* Andy Groll – basa 
* Karol Havlovič – bicie 
* Peter Raitl – perkusie 
* Marián Jaslovský – saxofón, flauta
* Jozef Chorvát – trombón, klavír 
* Michal Mikušiak – trúbka
Toto je "comebackové" zloženie z roku 2010, takmer identické so zakladajúcou zostavou s výnimkou saxofonistu (pôvodný saxofonista Ján Demenčík sa presťahoval do Francúzska). V skupine sa vystriedali aj saxofonista Matej Klimo (MatthewSax), trubkár Samo Šimek a bubeníci Ladislav Kováč a Ľudo Srnec. 

Posledné tri roky je členom skupiny aj Matej Maximilián Mikloš (klávesy).  

## Diskografia
* *[[Love 4 Money (album)|Love 4 Money]]* (2000)
* *[[Bonboniera]]* (2003)

### Videoklipy
* „Ráno“
* „To sa stáva“

## Referencie

Kategória:Slovenské funkové hudobné skupiny
Kategória:Slovenské rockové hudobné skupiny
Kategória:Slovenské popové hudobné skupiny
Kategória:Hudobné skupiny z 1998
Farai

**Farai** () môže byť:
* mesto v Messénii, pozri Farai (Messénia)
* mesto v Acháji, pozri Farai (Achája)
* mesto na Kréte, pozri Farai (Kréta)
Basketbalová extraliga mužov 2013/14

**Basketbalová extraliga mužov** v **sezóne 2013/14** bol 22. ročník extraligy basketbalistov, najvyššej basketbalovej súťaže mužov na Slovensku, kontrolovanej Slovenskou basketbalovou asociáciou (SBA). V extralige bolo v tejto sezóne opäť iba 9 družstiev, pretože sa víťaz 1. ligyMBK Karlovka Bratislava, do extraligy neprihlásil. Titul obhájil BK Inter Incheba Bratislava, pričom posledné dva finálové zápasy play-off vyhral kontumačne, bez odohrania samotných zápasov.

## Systém súťaže
Po odohraní základnej časti dvakrát doma a vonku postúpilo najlepších 8 družstiev do play-off. Všetky zápasy play-off sa hrali na 4 víťazné zápasy. Zo súťaže kvôli nepárnemu počtu družstiev v tejto sezóne nikto nevypadol. 

## Účastníci

## Výsledky
### Základná čast

### Play-off
#### Štvrťfinále

#### Semifinále

#### Play-off o 3. miesto
(na odvetu)

#### Finále

Pozn: 3. finálový zápas skončil kontumáciou Prievidze za atak na rozhodcu. 4. finálý zápas Prievidza na protest odmietla odohrať a zápas bol rovnako kontumovaný pre Inter Bratislava.

## Konečné umiestnenie

## Referencie

## Pozri aj
* Basketbalová extraliga žien 2013/14

## Externé odkazy
* Sezóna mužov 2013/14 na oficiálnej stránke SBA 
* Extraliga mužov na stránke basket.sk
* Extraliga mužov 2013/14 na stránke msbasket.sk 
* Extraliga mužov 2013/14 na stránke eurobasket.com 

Kategória:Basketbal v 2013
Kategória:Basketbal v 2014
Kategória:Basketbalová extraliga mužov
Hasičská stanica

[náhľad|Hasičská stanica na Požiarnickej ulici v [Prešove]]
[náhľad|Hasičská stanica z roku 1912 na Vermilyea Avenue v [New York (mesto)|New Yorku]]

**Hasičská stanica** je budova určená na stálu službu hasičskej jednotky, umiestnenie hasičskej techniky a výstroja, príp. aj na ďalšie činnosti súvisiace so zabezpečením činnosti hasičskej jednotky (výcvik, školenia, údržba atď.).

## Definície
Na Slovensku oficiálne definície upravujú právne predpisy a slovenské technické normy (STN), ktoré schvaľuje a vydáva Úrad pre normalizáciu, metrológiu a skúšobníctvo Slovenskej republiky v súlade s medzinárodnými a európskymi štandardmi. Kvôli úplnosti sú uvedené doslovné citácie z príslušných dokumentov.

* § 2 ods. 2 zákona č. 314/2001 Z. z. o ochrane pred požiarmi v znení zákona č. 37/2014 Z. z. (zákon o ochrane pred požiarmi): *„Hasičská stanica je budova s technickým zariadením určená na zabezpečenie stálej služby [[hasičská jednotka|hasičskej jednotky]], umiestnenie hasičskej techniky, vecných prostriedkov a na vykonávanie odbornej prípravy a výcviku.“*
* Slovenská technická norma (STN) 73 5710: *„Objekt určený na nepretržitú službu hasičskej jednotky, príp. na ďalšie účely ochrany pred [[požiar]]mi (cvičenia, školenia, údržba, opravy, skladovanie a pod.).“*
* STN ISO 8421-8 (92 0002): *„Stavebný objekt, v ktorom sa nachádzajú automobily hasičskej jednotky, zariadenia a personál.“*

## Typológia
Na základe STN 73 5710 sa na Slovensku rozlišuje:
* hlavná hasičská stanica: *„Hasičská stanica vybavená základnou, pomocnou a špeciálnou hasičskou technikou; riadi činnosť vedľajších hasičských staníc a poskytuje im služby.“*
* vedľajšia hasičská stanica: *„Hasičská stanica podriadená hlavnej hasičskej stanici; je vybavená základnou, pomocnou, príp. i špeciálnou hasičskou technikou v stanovenom rozsahu; slúži spravidla jednotlivým zónam sídelných útvarov.“*

Vedľajšou hasičskou stanicou je napr. hasičská stanica Šahy a hasičská stanica Želiezovce (pre okres Levice). Hlavnou hasičskou stanicou k nim je hasičská stanica Levice.

## Poznámky


## Referencie

## Pozri aj
* hasičská zbrojnica

## Iné projekty
Hasičská zbrojnica

[náhľad|Hasičská zbrojnica v obci [Klenov]]
**Hasičská zbrojnica** alebo **požiarna zbrojnica** je objekt (príp. časť objektu) určený na umiestnenie a údržbu hasičskej techniky a výzbroje, avšak na rozdiel od hasičskej stanice je bez stáleho obsadenia personálom.

## Definície
Na Slovensku oficiálne definície upravujú právne predpisy a slovenské technické normy (STN), ktoré schvaľuje a vydáva Úrad pre normalizáciu, metrológiu a skúšobníctvo Slovenskej republiky v súlade s medzinárodnými a európskymi štandardmi. Kvôli úplnosti sú uvedené doslovné citácie z príslušných dokumentov.

* § 2 ods. 3 zákona č. 314/2001 Z. z. o ochrane pred požiarmi (zákon o ochrane pred požiarmi): *„Hasičská zbrojnica je budova, ktorá je zvyčajne bez personálu a slúži na uskladnenie technických zariadení, hasičskej techniky a vecných prostriedkov na ochranu pred [[požiar]]mi.“*
* Slovenská technická norma (STN) 73 5710: *„Objekt určený na skladovanie a údržbu vecných prostriedkov; spravidla nie je určený na trvalý pobyt hasičov.“*
* STN ISO 8421-8 (92 0002): *„[[Hasičská stanica]], ktorá je zvyčajne bez personálu.“*
* *Vojenský terminologický a výkladový slovník* (2004): *„objekt alebo jeho časť na uskladnenie vecných a technických prostriedkov [[Požiarna ochrana|požiarnej ochrany]].“*

## Poznámky


## Referencie

## Použitá literatúra
;Heslá v encyklopédiách a slovníkoch
* 
;Normy
* STN 73 5710 (73 5710) : 1990, Požiarne stanice, požiarne zbrojnice a požiarne bunky.
* STN ISO 8421-8 (92 0002) : 2001, Požiarna ochrana. Slovník. Časť 8: Termíny pre hasenie požiarov, záchranné služby a zaobchádzanie s nebezpečnými materiálmi.
;Zákony
* Zákon č. 314/2001 Z. z. o ochrane pred požiarmi v znení neskorších predpisov

## Pozri aj
* hasičská stanica

Kategória:Požiarna ochrana
Formát obrázkov

**Formát obrázku** je štandardizovaný spôsob uloženia digitálnych obrázkov. Súbor obrázku je súbor, ktorý je označený príponou. Najpoužívanejšie na internete a celkovo najznámejšie sú dva grafické formáty: *.jpg a *.gif. Formát .jpg je lepší na použitie pri fotografiách, formát .gif na všetko ostatné.

Formáty obrázku majú svoje výhody a nevýhody. Každý formát pracuje na inom princípe a je vhodný pre iné aplikácie a oblasti nasadenia. Pri tvorbe stránky sa tvorcovia snažia, aby veľkosť obrázku bola čo najmenšia (aby sa rýchlejšie zobrazil v internetovom prehliadači), čím vzniká aj strata kvality obrázku. Známe internetové prehliadače podporujú formáty: JPEG, GIF, PNG a BMP.

## JPEG, JPG, JPE (Joint Photographic Experts Group)
Vytvorené súbory majú koncovku *.jpg. Svoje najväčšie spopularizovanie zažil s príchodom digitálnych fotoaparátov. Formát JPG je vhodný na ukladanie fotografií a obrázkov, kde sa vyskytujú veľké farebné plochy. Tento formát využíva stratovú kompresiu, to znamená, že časti informácií vypúšťa. Ľudské oko tú stratu väčšinou ani nespozná. Miera kompresie sa dá nastaviť v grafickom programe (napr. Adobe Photoshop, Gimp). Nevýhodou je, že neumožňuje vytvárať priehľadné alebo animované obrázky.

## GIF (Graphics Interchange Format)
Vytvorené súbory majú koncovku * .gif. Používa bezstratovú kompresiu, takže súbory sú relatívne väčšie ako JPEG, ale zato sú presné, zachovávajú farby a kontúry. Dokáže uložiť iba 256 farieb, čo je pre fotografie málo. Najčastejšie sa s ním stretneme v jednoduchých animáciách, používa sa tiež pre logá a rôzne ikony.

## PNG (Portable Network Graphics)
Vytvorené súbory majú koncovku *.png. Je to bezstratový formát, ktorý bol plánovaný ako alternatíva, alebo vylepšenie formátu GIF. Napríklad PNG nie je obmedzený na 256 farieb, je možné použiť až 24-bitovú farebnú hĺbku (16,7 miliónov farieb) a zároveň vie pracovať aj s transparentnosťou. Našiel svoje využitie vo webdizajne tak isto ako formát GIF. Oproti GIFu je dátovo náročnejší a nepodporuje animácie. Výhodou je, že podporuje priehľadnosť obrázkov.

## BMP (bitová mapa)
Vytvorené súbory majú koncovku *.bmp. je to jeden z najstarších, ale nie priamo najstarší dátový formát na uloženie rastrových obrázkov, používaný hlavne na operačných systémoch Microsoft Windows a OS/2. Formát nie je komprimovaný a pracuje s farebnou hĺbkou 24 bitov. V súčasnej dobe ho nahradili ostatné zmienené formáty.

## Zdroje
* http://grafika.sk/clanok/adobe-photoshop-cs5-a-typy-suborov/
* http://www.tvoreniewww.szm.com/data/p_obrazky.html
* http://digiarena.e15.cz/formaty-obrazku_5

Kategória:Súborové formáty
Basketbalová extraliga žien 2013/14

**Basketbalová extraliga žien** v **sezóne 2013/14** bol 22. ročník extraligy basketbalistiek, najvyššej basketbalovej súťaže žien na Slovensku, kontrolovanej Slovenskou basketbalovou asociáciou (SBA). Do extraligy sa v tejto sezóne prihlásilo opäť 9 družstiev, z nich prvých 5 z minulej sezóny hralo zároveň aj v novovytvorenej Stredoeurópskej lige. Víťazstvo obhájili hráčky Good Angels Košice a získali tak 11. titul v rade.

## Systém súťaže
Po odohraní základnej časti raz doma a vonku nasledovalo play-off, do ktorého postúpili družstvá na 1. až 8. mieste. Vzájomné zápasy slovenských celkov v Stredoeurópskej lige sa započítvali aj do extraligy. Štvrťfinále sa hralo na 2 víťazné zápasy; semifinálové, finálové a play-off o umiestnenie na 3 víťazné zápasy. Zo súťaže nikto nevypadol.

## Účastníci

## Tabuľka po základnej časti

## Play-off
### Štvrťfinále

 Oba zápasy sa hrali v Košiciach

### Play-off o 5.8. miesto

Pozn: Spišská Nová Ves mala od SBA pozastavenú činnosť, čím nemohla nastúpiť v ďalších zápasoch play-off.


### Play-off o 5. miesto

### Semifinále

### Play-off o 3. miesto

### Finále

## Konečné umiestnenie

## All-stars tím ligy
**Prvý tím All-stars**
*  Stefanie Murphyová (MBK Ružomberok)
*  Lucia Kupčíková (Good Angels Košice)
*  Tamara Tathamová (Piešťanské Čajky)
*  Miljana Bojovićová (Good Angels Košice)
*  Timea Sujová (ŠBK Šamorín)

**Druhý tím All-stars**
*  Romana Vyňuchalová (ŠBK Šamorín)
*  Lucia Krč-Turbová (Piešťanské Čajky)
*  Dominika Baburová (MBK Ružomberok)
*   Samantha Whitcombová (Rücon Spišská Nová Ves)
*  Brianne O' Rourkeová (Rücon Spišská Nová Ves)

## Stredoeurópska liga (MEL)
;Družstvá Maďarska a Chorvátska

;Tabuľka po základnej časti

;Final four 
 Košice (Steel Aréna)

## Referencie

## Pozri aj
* Basketbalová extraliga mužov 2013/14

## Externé odkazy
* Extraliga žien 2013/14 na oficiálnej stránke SBA 
* Extraliga žien 2013/14 na stránke msbasket.sk 
* Extraliga žien 2013/14 na stránke basket.sk
* Extraliga žien 2013/14 na stránke eurobasket.com 
* Oficiálna stránka Stredoeurópskej ligy 

Kategória:Basketbal v 2013
Kategória:Basketbal v 2014
Kategória:Basketbal v Maďarsku
Kategória:Basketbalová extraliga žien
Zákon o ochrane pred požiarmi

**Zákon č. 314/2001 Z. z. o ochrane pred požiarmi** je zákon Národnej rady Slovenskej republiky prijatý 2. júla 2001, platný od 11. augusta 2001 (čiastka č. 132/2001) a účinný od 1. apríla 2002, ktorý upravuje podmienky na ochranu života a zdravia fyzických osôb, majetku a životného prostredia pred požiarmi a ustanovuje pôsobnosť orgánov štátnej správy a obcí na úseku ochrany pred požiarmi a hasičských jednotiek pri vykonávaní záchranných prác pri požiaroch, živelných pohromách a iných mimoriadnych udalostiach. 

Patrí k základným právnym predpisom na úseku požiarnej ochrany na Slovensku.

## Členenie
Zákon pozostáva z deviatich častí:
# Základné ustanovenia (§§ 1 – 3)
# Povinnosti právnických osôb, fyzických osôb-podnikateľov, fyzických osôb a obcí (§§ 4 – 15)
# Štátna správa na úseku ochrany pred požiarmi (§§ 16 – 24)
# Štátny požiarny dozor (§§ 25 – 29)
# Hasičské jednotky (§§ 30 – 50)
# Náhrada škody (§§ 51 – 56)
# Dobrovoľná požiarna ochrana a iné občianske združenia na úseku ochrany pred požiarmi (§§ 57 – 58)
# Sankcie (§§ 59 – 65)
# Spoločné, prechodné a záverečné ustanovenia (§§ 66 – 73)

## Novelizácie
Zákon bol deväťkrát novelizovaný. Posledná novelizácia prebehla zákonom č. 37/2014 Z. z. o Dobrovoľnej požiarnej ochrane Slovenskej republiky a o zmene niektorých zákonov zo dňa 29. januára 2014 (platný od 22. februára 2014, účinný od 1. apríla 2014).

## Externé odkazy
* Platné znenie na portáli slov-lex.sk Ministerstva spravodlivosti SR

Kategória:Právne predpisy na Slovensku
Pán prsteňov: Spoločenstvo prsteňa

***Pán prsteňov: Spoločenstvo prsteňa*** (ang. *The Lord of the Rings: The Fellowship of the Ring*) je fantazijný film z roku 2001, režírovaný Petrom Jacksonom, ktorého predlohou bol prvý diel knižnej trilógie J. R. R. Tolkiena. Je prvou časťou filmovej trilógie Pán prsteňov. Film mal premiéru 10. decembra 2001 a bol veľmi chválený kritikmi, ako aj fanúšikmi, ktorý ho považujú za medzník vo filmovej tvorbe a úspech vo filmovej fantasy. 

V roku 2013 sa vďaka kritikom dostal do zoznamu najväčších fantasy filmov všetkých čias. Film mal takisto obrovský kasový úspech, pretože zarobil viac ako 871 miliónov dolárov po celom svete a stal sa druhým najvýnosnejším filmom roku 2001 a v tom čase sa stal piatou najvýnosnejšou snímkou roku. Na 74. ročníku udeľovania cien Akadémie bol nominovaný na trinásť Oscarov, pričom získal štyri (za najlepšiu kameru, najlepšie masky, najlepšiu filmovú pieseň a najlepšie vizuálne efekty). 

## Dej

Hlavným hrdinom je Frodo Bublík (Elijah Wood), ktorý sa vo svojej vlastnej domovine zvanej Stredozem dostal do samotného centra mýtických proporcií. Bude musieť počas svojho putovania preukázať, že moc priateľstva a odvahy dokáže úspešne čeliť aj tým najstrašnejším silám temnoty. Frodove dobrodružstvá odštartuje dar od jeho príbuzného Bilba (Ian Holm). Od neho získa magický prsteň, ktorý Froda postaví do súboja so silami zla reprezentovanými krutovládcom Sauronom. Ten túži za každú cenu získať Prsteň, pretože je preňho zdrojom neobmedzenej moci, jedine s jeho pomocou sa mu podarí zotročiť ľud Stredozeme a stať sa jeho neobmedzeným pánom. V snahe čeliť Sauronovým temným plánom, sa Frodo musí spojiť s niekoľkými ďalšími bytosťami. Vytvorí s nimi tzv. *Spoločenstvo* zložené z jeho priateľov, čarodejníka Gandalfa (Ian McKellen), elfa Legolasa (Orlando Bloom), trpaslíka Gimliho (John Rhys-Davies) a ďalších pomocníkov, s ktorými sa vydá na cestu, na konci ktorej dúfajú, že sa im Prsteň podarí raz a navždy zničiť. Ich cesta však ukáže, že nielen magické prstene, ale tiež spolupatričnosť všetkých živých bytostí môže dokázať neuveriteľné veci. Musia však čeliť nielen nebezpečenstvám, ktoré na nich čakajú na území ovládanom Sauronom, ale aj moci samotného Prsteňa.

## Zdroj

Kategória:Pán prsteňov
Kategória:Filmy podľa knihy
Kategória:Filmy režírované Petrom Jacksonom
Kategória:Stredozem
Iris (pieseň Goo Goo Dolls)

„**Iris**“ je skladba americkej alternatívnej rockovej skupiny Goo Goo Dolls. Originálne bola vytvorená pre soundtrack filmu *[[Mesto anjelov]]* z roku 1998. Neskôr sa objavila na ich šiestom štúdiovom albume *[[Dizzy Up the Girl]]*. Skladba „Iris“ významne pomohla úspechu skupiny. Jej takt sa mení z 4/4 na 3/4 a obsahuje nezvyčajné ladenie gitary, ktorej je väčšina strún má ladenie D, čo dodalo gitare chórusový efekt.

Skladba je jednou z najväčších alternatívnych rockových hitov 90. rokov, pričom dosiahla 1. miesto v rebríčku Modern Rock Tracks, a v rádiách Contemporary hit radio a Adult contemporary. Takisto je najhranejšou skladbou týchto formátov za rok 1998.

## Zoznam skladieb
* **CD1**
#„Iris“ (Edit) – 4:49
#„Lazy Eye“ – 3:45
#„I Don't Want To Know“ – 3:37

* **CD2**
#„Iris“ – 4:51
#„Slide“ – 3:34
#„Iris“ (acoustic version) – 3:26
#„Slide“ (acoustic version) – 3:15

## Pozície v rebríčkoch

## Referencie

## Zdroj

Kategória:Single z 1998
Kategória:Piesne skupiny Goo Goo Dolls
Kategória:Rockové balady
Kategória:Post-grunge piesne
Kategória:Piesne z filmov